polyglot-tagger/wikipedia-language-snippets-filtered huggingface dataset:
ಚಿತ್ರಗಳು ಪ್ರತಿಸೆಕೆಂಡಿಗೆ ಕೆಲವು ಡಿಗ್ರಿಗಳಿಗಿಂತ ಹೆಚ್ಚು ಅಕ್ಷಿಪಟದ ಸುತ್ತಲೂ ಜಾರುತ್ತಿದ್ದರೆ, ಮೆದುಳಿನಲ್ಲಿರುವ ದೃಷ್ಟಿ ವ್ಯವಸ್ಥೆ ಮಾಹಿತಿಯನ್ನು ಅತ್ಯಂತ ನಿಧಾನವಾಗಿ ಸ್ವೀಕರಿಸುತ್ತದೆ. ಆದಾಗ್ಯೂ, ಚಲಿಸುತ್ತಿರುವಾಗ ಮಾನವರು ನೋಡುವುದು ಸಾಧ್ಯವಾಗಲು, ಮೆದುಳು ಕಣ್ಣುಗಳನ್ನು ತಿರುಗಿಸುವ ಮೂಲಕ ತಲೆಯ ಚಲನೆಗೆ ಸರಿದೂಗಿಸಬೇಕಾಗುತ್ತದೆ. ಮುಂಭಾಗದಲ್ಲಿರುವ ಕಣ್ಣುಗಳ್ಳುಳ್ಳ ಪ್ರಾಣಿಗಳಲ್ಲಿ ದೃಷ್ಟಿಸಲು ಉಂಟಾಗುವ ಮತ್ತೊಂದು ತೊಂದರೆಯೆಂದರೆ, ಅತ್ಯಂತ ಹೆಚ್ಚಿನ ಚಾಕ್ಷುಷ ತೀಕ್ಷ್ಣತೆಯೊಂದಿಗೆ ಅಕ್ಷಿಪಟದ ಚಿಕ್ಕ ಭಾಗದ ಬೆಳವಣಿಗೆಯಾಗಿದೆ. ಈ ಭಾಗವನ್ನು ಕುಳಿ ಎಂದು ಕರೆಯಲಾಗುತ್ತದೆ. ಅಲ್ಲದೇ ಇದು ಜನರಲ್ಲಿ ಸುಮಾರು ೨ ಡಿಗ್ರಿಗಳಷ್ಟು ದೃಷ್ಟಿ ಕೋನವನ್ನು ಆವರಿಸಿರುತ್ತದೆ. ಪ್ರಪಂಚದ ಸ್ಪಷ್ಟವಾದ ಚಿತ್ರಣವನ್ನು ಪಡೆಯಲು,ಮೆದುಳು ಕಣ್ಣುಗಳನ್ನು ತಿರುಗಿಸಲೇ ಬೇಕು. ಇದರಿಂದಾಗಿ ವಸ್ತುವಿನ ಚಿತ್ರವು ಕುಳಿಯಲ್ಲಿ ಬೀಳುತ್ತದೆ. ಕಣ್ಣಿನ ಚಲನೆಗಳು ದೃಷ್ಟಿಯ ಗ್ರಹಿಕೆಗೆ ಅತ್ಯಂತ ಪ್ರಮುಖವಾಗಿವೆ. ಅಲ್ಲದೇ ಕಣ್ಣಿನ ಚಲನೆಯನ್ನು ಸೂಕ್ತವಾಗಿ ಮಾಡದಿದ್ದಲ್ಲಿ ಅದು ತೀವ್ರವಾದ ದೃಷ್ಟಿ ದೋಷವನ್ನುಂಟುಮಾಡುತ್ತದೆ.
ನಡೆಸಲಾದ ಅಧ್ಯಯನದಲ್ಲಿ, ಕೈಗಾರಿಕ ಕಾರ್ಖಾನೆಗಳಲ್ಲಿ ವರದಿ ಮಾಡಲಾದ ಕಣ್ಣಿನ ರೋಗಲಕ್ಷಣಗಳು ಹರಡುವ ಆವರ್ತನವನ್ನು ಪರೀಕ್ಷಿಸಲಾಯಿತು. ಅಧ್ಯಯನದ ಫಲಿತಾಂಶ, ಕಣ್ಣಿನ ಕೆರಳಿಕೆ ಕೈಗಾರಿಕೆ ಕಾರ್ಖಾನೆಗಳಲ್ಲಿ 81 ಪ್ರತಿಶತ ದಷ್ಟು ಅತ್ಯಂತ ಹೆಚ್ಚಾಗಿ ಕಂಡು ಬಂದಿರುವಂತಹ ರೋಗಲಕ್ಷಣವಾಗಿದೆ ಎಂದು ತಿಳಿಸುತ್ತದೆ. ಕಛೇರಿಯ ಸಲಕರಣೆಗಳ ಬಳಕೆಯೊಂದಿಗೆ ಆಧುನಿಕ ಕಛೇರಿ ಕೆಲಸವು ಆರೋಗ್ಯದ ಮೇಲೆ ಸಂಭವನೀಯ ಪ್ರತಿಕೂಲ ಪರಿಣಾಮವನ್ನು ಬೀರುತ್ತದೆ. 1970ರಿಂದ, ಲೋಳೆಪೊರೆ , ಚರ್ಮ,ಸಾರ್ವತ್ರಿಕ ಲಕ್ಷಣಗಳನ್ನು ಸ್ವಯಂ ಪ್ರತಿ ಕಾಗದದೊಂದಿಗೆ ಕಾರ್ಯನಿರ್ವಹಿಸುವುದರೊಂದಿಗೆ ವರದಿಗಳು ನಂಟು ಕಲ್ಪಿಸಿದೆ. ವಿವಿಧ ಕಣಗಳ ರೂಪದಲ್ಲಿರುವ ದ್ರವ್ಯ ಅಥವಾ ವಸ್ತುವನ್ನು ಮತ್ತು ಆವಿಯಾಗುವ ವಸ್ತುವನ್ನು ಹೊರಹಾಕುವುದೇ ಇದಕ್ಕೆ ಕಾರಣವಾಗಿದೆ ಎಂದು ಸೂಚಿಸಲಾಗಿದೆ. ಈ ರೋಗಲಕ್ಷಣಗಳು ಸಿಕ್ ಬಿಲ್ಡಿಂಗ್ ಸಿಂಡ್ರೋಮ್ ನೊಂದಿಗೆ ಸಂಬಂಧಿಸಿವೆ. ಇದು ಕಣ್ಣುಗಳು,ಚರ್ಮದ ಮತ್ತು ಗಾಳಿಮಾರ್ಗಗಳ ಕೆರಳಿಕೆ, ತಲೆನೋವು ಮತ್ತು ನಿಶ್ಯಕ್ತಿಯಂತಹ ರೋಗಲಕ್ಷಣವನ್ನು ಒಳಗೊಂಡಿದೆ.
ಕಣ್ಣು ಕ್ಯಾಮರಗಳಂತಹ ಆಪ್ಟಿಕಲ್ ಸಾಧನಗಳಲ್ಲಿ ಕಂಡುಬರುವ ಮಸೂರಗಳಂತೆ ಇರುವ ಮಸೂರವನ್ನು ಒಳಗೊಂಡಿರುತ್ತದೆ. ಅಲ್ಲದೇ ಒಂದೇ ರೀತಿಯ ನಿಯಮಗಳನ್ನು ಕಣ್ಣಿಗೂ ಅನ್ವಯಿಸಬಹುದು. ಮಾನವನ ಕಣ್ಣಿನ ಪಾಪೆಯು ಅದರ ದ್ಯುತಿ ರಂಧ್ರವಾಗಿದೆ; ಕಣ್ಪೊರೆಯು ವಪೆಯಾಗಿದ್ದು ಇದು ದ್ಯುತಿ ರಂಧ್ರದ ನಿಲುಗಡೆಯಾಗಿ ಕಾರ್ಯನಿರ್ವಹಿಸುತ್ತದೆ. ಕಾರ್ನಿಯದಲ್ಲಿ ನಡೆಯುವ ವಕ್ರೀಕರಣವು ಪರಿಣಾಮಕಾರಿ ದ್ಯುತಿ ರಂಧ್ರವನ್ನು ಉಂಟುಮಾಡುತ್ತದೆ. ಇದು ಪಾಪೆಯ ಭೌತಿಕ ವ್ಯಾಸದಿಂದ ಸ್ವಲ್ಪಮಟ್ಟಿಗೆ ಭಿನ್ನವಾಗಿರುತ್ತದೆ. ಪಾಪೆಯ ಪ್ರವೇಶವು ವ್ಯಾಸದಲ್ಲಿ ಸಾಂಕೇತಿಕವಾಗಿ ಸುಮಾರು ೪ ನಷ್ಟಿದೆ, ಆದರು ಇದು ಅತ್ಯಂತ ಪ್ರಕಾಶಮಾನವಾದ ಬೆಳಕಿರುವ ಸ್ಥಳದಲ್ಲಿ ೨ ನಿಂದ ಕತ್ತಲೆಯ ಸ್ಥಳದಲ್ಲಿ ೮ ನ ವರೆಗೆ ಹೆಚ್ಚಾಗಬಲ್ಲದು. ನಂತರದ ಪ್ರಮಾಣವು ವಯಸ್ಸಿನ ಜೊತೆಯಲ್ಲಿ ನಿಧಾನವಾಗಿ ಕಡಿಮೆಯಾಗುತ್ತದೆ, ವಯಸ್ಸಾದ ವ್ಯಕ್ತಿಗಳ ಕಣ್ಣು ಕೆಲವೊಮ್ಮೆ ೫-೬ ಕ್ಕಿಂತ ಹೆಚ್ಚು ಹಿಗ್ಗುವುದಿಲ್ಲ.
ಪ್ರತಿಯೊಂದು ಕಣ್ಣು ಅದರ ಚಲನೆಯನ್ನು ನಿಯಂತ್ರಿಸುವ ಆರು ಸ್ನಾಯುಗಳನ್ನು ಹೊಂದಿದೆ : ಲ್ಯಾಟರಲ್ ರೆಕ್ಟಸ್ , ಮೆಡಿಯಲ್ ರೆಕ್ಟಸ್ , ಇನ್ ಫಿರಿಯರ್ ರೆಕ್ಟಸ್ , ಸುಪೀರಿಯರ್ ರೆಕ್ಟಸ್ , ಇನ್ ಫಿರಿಯರ್ ಆಬ್ಲಿಕ್ ಮತ್ತು ಸುಪೀರಿಯರ್ ಆಬ್ಲಿಕ್ . ಸ್ನಾಯುಗಳು ವಿಭಿನ್ನ ಸೆಳೆತಗಳನ್ನು ಉಂಟುಮಾಡಿದಾಗ, ಗೋಳದಲ್ಲಿ ಭ್ರಾಮಕಶಕ್ತಿ ಪ್ರಯೋಗವಾಗಿ ಅದನ್ನು ಅಪ್ಪಟ ಪರಿಭ್ರಮಣೆಯಲ್ಲಿ ಬಹುತೇಕ ತಿರುಗಿಸಿ, ಇದನ್ನು ಕೇವಲ ಒಂದು ಮಿಲಿಮೀಟರ್ ಸ್ಥಾನಾಂತರ ಮಾಡುತ್ತದೆ. ಆದಾಗ್ಯು, ಕಣ್ಣಿನ ಕೇಂದ್ರದಲ್ಲಿ ಕಣ್ಣು ಸುಮಾರು ಒಂದು ಬಿಂದುವಿನವರೆಗೆ ಪರಿಭ್ರಮಿಸುತ್ತದೆ ಎಂದು ಪರಿಗಣಿಸಲಾಗಿದೆ.
ಈ ಪದರಗಳೊಳಗೆ ಮುಂಗಣ್ಣೀರು, ಜಲಯುಕ್ತ ರಸಧಾತು ಹಾಗೂ ಮೃದುವಾದ ಮಸೂರಗಳು ಇರುತ್ತವೆ. ಮುಂಗಣ್ಣೀರು ಸ್ಪಷ್ಟವಾದ ದ್ರವವಾಗಿದ್ದು, ಇದು ಎರಡು ಸ್ಥಳಗಳಲ್ಲಿರುತ್ತದೆ: ಕಾರ್ನಿಯಾ ಮತ್ತು ಕಣ್ಪೊರೆಯ ನಡುವಿನ ಮುಂಭಾಗದ ಕೋಶ ಹಾಗೂ, ಮಸೂರದ ಗೋಚರವಾಗುವ ಸ್ಥಳಗಳಲ್ಲಿ ಇರುತ್ತದೆ; ಅಲ್ಲದೇ, ಕಣ್ಪೊರೆಯ ಹಿಂದೆ ಮತ್ತು ಉಳಿದ ಸ್ಥಳದಲ್ಲಿ ಇರುವ ಹಿಂಭಾಗದ ಕೋಶದಲ್ಲಿ ಇರುತ್ತದೆ. ಮಸೂರವು ಉತ್ತಮವಾದ ಪಾರದರ್ಶಕ ತಂತುಗಳಿಂದ ರಚಿತವಾದ ನಿಲಂಬಕ ಲಿಗಮೆಂಟ್‌ನಿಂದ ಕಣ್ಣೆವೆ ಕಾಯಕ್ಕೆ ಅಂಟಿಕೊಂಡಿರುತ್ತದೆ.
ಗಾಜುರೂಪಿ ಕಾಯವು ಸ್ವಚ್ಛವಾದ ಲೋಳೆಯಾಗಿದ್ದು ಜಲಯುಕ್ತ ರಸಧಾತುಗಿಂತ ಹೆಚ್ಚಿನ ಪ್ರಮಾಣದಲ್ಲಿರುತ್ತದೆ. ಅಲ್ಲದೇ ಇದು ಶ್ಲೇತಾಕ್ಷಿಪಟ, ಜೊನುಲೆ, ಮತ್ತು ಮಸೂರದ ಪಕ್ಕದಲ್ಲಿರುತ್ತದೆ. ಅವು ಪಾಪೆಯ ಮೂಲಕ ಕೂಡಿಕೊಂಡಿರುತ್ತವೆ.
ವಯಸ್ಕರಲ್ಲಿ ಕಣ್ಣಿನ ಅಳತೆಗಳು ಒಂದೆರಡು ಮಿಲಿಮೀಟರ್‌ಗಳಷ್ಟು ವ್ಯತ್ಯಾಸಗೊಳ್ಳುತ್ತವೆ. ಲಂಬದ ಅಳತೆಯು ಸಾಮಾನ್ಯವಾಗಿ ಸಮತಲದ ಅಳತೆಗಿಂತ ಕಡಿಮೆ ಇರುತ್ತದೆ. ವಯಸ್ಕರಲ್ಲಿ ಲಂಬದ ಅಳತೆಯು ಸುಮಾರು ೨೪ ಮಿ.ಮೀ. ಹಾಗೂ ನವಜಾತ ಶಿಶುಗಳಲ್ಲಿ ೬–೧೭ ಮಿ.ಮೀ.ಗಳಷ್ಟಿರುತ್ತದೆ . ಕಣ್ಣುಪಾಪೆಯು ಅತ್ಯಂತ ವೇಗವಾಗಿ ಸುಮಾರು ೨೨.೫–೨೩ ಮಿ.ಮೀ.ಗಳ ವರೆಗೆ ಬೆಳೆದಿರುತ್ತದೆ. ಮೂರು ವರ್ಷದ ಮಗುವಿನಲ್ಲಿ ಈ ರೀತಿಯ ಬೆಳವಣಿಗೆಯಾಗುತ್ತದೆ. ಅಲ್ಲಿಂದ ೧೩ನೆಯ ವಯಸ್ಸಿನವರೆಗೆ, ಕಣ್ಣು ತನ್ನ ಪೂರ್ಣಗಾತ್ರಕ್ಕೆ ಬೆಳೆದಿರುತ್ತದೆ.
ಕಣ್ಣು ತನ್ನ ಸುತ್ತಮುತ್ತ ಚಲಿಸುತ್ತಿರುವ ವಸ್ತುವನ್ನು ಕೂಡ ಅನುಸರಿಸಬಹುದು. ಇದು ವೆಸ್ಟಿಬುಲೊ-ಆಕ್ಯುಲರ್ ರಿಫ್ಲೆಕ್ಸ್‌ನಷ್ಟು ನಿಖರವಾಗಿರುವುದಿಲ್ಲ, ಏಕೆಂದರೆ ಇದಕ್ಕೆ ಮೆದುಳು ಒಳಬರುವ ದೃಷ್ಟಿ ಮಾಹಿತಿಯನ್ನು ಸಾಗಿಸಬೇಕಿರುತ್ತದೆ ಹಾಗು ಅದಕ್ಕೆ ಪ್ರತಿಕ್ರಿಯೆಯನ್ನು ಪೂರೈಸಬೇಕಾಗುತ್ತದೆ. ಸ್ಥಿರ ವೇಗದಲ್ಲಿ ಚಲಿಸುತ್ತಿರುವ ವಸ್ತುವನ್ನು ಅನುಸರಿಸುವುದು ತುಲನಾತ್ಮಕವಾಗಿ ಸುಲಭವಾಗಿರುತ್ತದೆ. ಆದರೂ ಕಣ್ಣುಗಳು ಚಿತ್ರಗಳನ್ನು ಉಳಿಸಿಕೊಳ್ಳಲು ಹೆಚ್ಚಾಗಿ ಶೀಘ್ರ ಚಲನೆಯ ಎಳೆತಗಳನ್ನು ಉಂಟುಮಾಡುತ್ತವೆ. ಸುಗಮವಾದ ಅನ್ವೇಷಣಾ ಚಲನೆಯು ಯುವ ಜನರಲ್ಲಿ ಕಣ್ಣನ್ನು ೧೦೦/ ನವರೆಗೂ ತಿರುಗಿಸಬಲ್ಲದು.
ಎರಡು ಕಣ್ಣುಗಳನ್ನು ಹೊಂದಿರುವುದರಿಂದ ಮತ್ತಷ್ಟು ಜಟಿಲವಾಗಿರುತ್ತದೆ. ಏಕೆಂದರೆ ಎರಡೂ ಅಕ್ಷಪಟಗಳ ಸಂಬಂಧಿತ ಬಿಂದುಗಳ ಮೇಲೆ ಬೀಳುವ ವಸ್ತುವಿನ ಚಿತ್ರವನ್ನು ಮೆದುಳು ಎರಡರ ಮೇಲೂ ನಿಖರವಾಗಿ ಗುರಿಯಿರಿಸಬೇಕು; ಇಲ್ಲವಾದಲ್ಲಿ, ಒಂದು ವಸ್ತು ಎರಡಿರುವಂತೆ ಕಾಣಿಸುತ್ತವೆ. ದೇಹದ ಬೇರೆ ಬೇರೆ ಭಾಗಗಳ ಚಲನೆಗಳನ್ನು ಮೂಳೆಗಳ ಸುತ್ತಲಿರುವ ಉದ್ದಗೆರೆಗಳ್ಳುಳ್ಳ ಸ್ನಾಯುಗಳು ನಿಯಂತ್ರಿಸುತ್ತವೆ. ಕಣ್ಣಿನ ಚಲನೆ ಕೂಡ ಅದಕ್ಕೆ ಅಪವಾದವಾಗಿಲ್ಲ , ಆದರೆ ಅವು ಅಸ್ಥಿಪಂಜರದ ಸ್ನಾಯುಗಳು ಮತ್ತು ಮೂಳೆಗಳು ಹೊಂದಿರದ ವಿಶೇಷವಾದ ಉಪಯೋಗವನ್ನು ಹೊಂದಿದೆ. ಆದ್ದರಿಂದ ಅವುಗಳು ಭಿನ್ನವಾದವುಗಳೆಂದು ಪರಿಗಣಿಸಲಾಗುತ್ತದೆ.
ವೆಸ್ಟಿಬುಲೊ-ಆಕ್ಯುಲರ್ ರಿಫ್ಲೆಕ್ಸ್ ಎಂಬುದು ಒಂದು ಪ್ರತಿವರ್ತನೆಯ ಕಣ್ಣಿನ ಚಲನೆಯಾಗಿದ್ದು, ತಲೆಯು ಚಲಿಸುತ್ತಿರುವಾಗ ಅಕ್ಷಿಪಟದ ಮೇಲೆ ಚಿತ್ರಗಳನ್ನು ಸ್ಥಿರಗೊಳಿಸುತ್ತದೆ. ಇದು ತಲೆಯ ಚಲನೆಯ ವಿರುದ್ಧ ದಿಕ್ಕಿನಲ್ಲಿ ಕಣ್ಣಿನ ಚಲನೆ ಉಂಟಾಗುವಂತೆ ಮಾಡಿ ಚಿತ್ರಗಳು ಸ್ಥಿರವಾಗಿ ಉಳಿಯುವಂತೆ ಮಾಡುತ್ತದೆ. ಈ ಮೂಲಕ ದೃಷ್ಟಿ ಕ್ಷೇತ್ರದ ಕೇಂದ್ರದಲ್ಲಿ ಚಿತ್ರ ಉಳಿಯುವಂತೆ ಮಾಡುತ್ತದೆ. ಉದಾಹರಣೆಗೆ, ತಲೆಯು ಬಲಗಡೆಗೆ ತಿರುಗಿದಾಗ, ಕಣ್ಣು ಎಡಗಡೆಗೆ ಅಥವಾ ಪ್ರತಿಕ್ರಮದಲ್ಲಿ ತಿರುಗುತ್ತದೆ.
ಆಫ್ಟೊಕೈನೆಟಿಕ್ ಅನುವರ್ತನ ಎಂಬುದು ಕಣ್ಣಿನ ಶೀಘ್ರ ಚಲನೆ ಮತ್ತು ಸುಗಮ ಅನುಸರಣೆಯ ಸಂಯೋಗವಾಗಿದೆ. ಉದಾಹರಣೆಗೆ, ಕಿಟಕಿಯಲ್ಲಿ ಚಲಿಸುತ್ತಿರುವ ರೈಲುಗಾಡಿಯನ್ನು ನೋಡುವಾಗ, ರೈಲುಗಾಡಿ ನಮ್ಮ ದೃಷ್ಟಿ ವ್ಯಾಪ್ತಿಯಿಂದ ದೂರವಾಗುವ ವರೆಗೂ ಅಲ್ಪಕ್ಷಣದವರೆಗೆ ಕಣ್ಣುಗಳು 'ಚಲಿಸುತ್ತಿರುವ' ರೈಲುಗಾಡಿಯ ಮೇಲೆ ಕೇಂದ್ರೀಕರಿಸಬಲ್ಲವು. ಈ ಹಂತದಲ್ಲಿ, ಆಪ್ಟೊಕೈನೆಟಿಕ್ ಅನುವರ್ತನ ಆರಂಭವಾಗಿ ರೈಲುಗಾಡಿಯನ್ನು ಕಣ್ಣುಗಳು ಮೊದಲು ಎಲ್ಲಿ ನೋಡಿದವೊ ಅಲ್ಲಿಗೇ ಚಲಿಸುವಂತೆ ಮಾಡುತ್ತದೆ .
ಕಣ್ಣು ಮೂರು ಪದರಗಳನ್ನು ಹೊಂದಿದ್ದು, ಮೂರು ಪಾರದರ್ಶಕ ರಚನೆಗಳನ್ನು ಆವರಿಸಿದೆ. ಅತ್ಯಂತ ಹೊರಗಿರುವ ಪದರವು ಕಾರ್ನಿಯಾ ಹಾಗೂ ಶ್ವೇತಾಕ್ಷಿಪಟವನ್ನು ಹೊಂದಿದೆ. ಮಧ್ಯದ ಪದರದಲ್ಲಿ ನಡುಪೊರೆ , ಕಣ್ಣೆವೆಯ ಅಂಗಾಂಶ ಹಾಗೂ ಕಣ್ಪೊರೆಹೊಂದಿವೆ. ಅಕ್ಷಿಪಟವು ಅತ್ಯಂತ ಒಳಗಿರುವ ಪದರವಾಗಿದೆ. ನಡುಪೊರೆ ಹಾಗೂ ಅಕ್ಷಿಪಟದ ನಾಳಗಳಿಂದ ಅಕ್ಷಿಪಟಕ್ಕೆ ಪರಿಚಲನೆಯಾಗುತ್ತದೆ. ಕಣ್ಣಿನ ಒಳಭಾಗ ನೋಡಲು ಬಳಸುವ ಆಪ್ತಾಲ್ಮೋಸ್ಕೋಪ್ ಯಂತ್ರದ ಮೂಲಕ ಇವನ್ನು ನೋಡಬಹುದಾಗಿದೆ.
ಒಂದೇ ಕಡೆ ತಲ್ಲೀನರಾಗಿ ನೋಡುವಾಗಲು ಕೂಡ, ಕಣ್ಣುಗಳು ಸುತ್ತಲು ಚಲಿಸುತ್ತವೆ. ಇದು,ಪ್ರತ್ಯೇಕವಾದ ದ್ಯುತಿಸಂವೇದಿ ಕೋಶಗಳನ್ನು ನಿರಂತರವಾಗಿ ವಿಭಿನ್ನ ಡಿಗ್ರಿಯಲ್ಲಿ ಉತ್ತೇಜಿಸಲಾಗುತ್ತದೆ ಎಂಬುದನ್ನು ಖಾತ್ರಿಪಡಿಸುತ್ತದೆ. ಒಳಗೆ ತೆಗೆದುಕೊಂಡಿದ್ದನ್ನು ಬದಲಾಯಿಸದಿದ್ದರೆ ಈ ಕೋಶಗಳು ಹೊರಗಿನ ಮಾಹಿತಿ ನೀಡುವುದನ್ನು ನಿಲ್ಲಿಸುತ್ತವೆ. ಸೂಕ್ಷ್ಮ ಕಣ್ಣೋಟವು, ಪ್ರೌಢವಯಸ್ಕರಲ್ಲಿ ಒಟ್ಟು ೦.೨ ಗಿಂತ ಹೆಚ್ಚು ಕಣ್ಣನ್ನು ತಿರುಗಿಸುವುದಿಲ್ಲ.
ಪ್ರಜ್ಞಾತ್ಮಕ ಜ್ಞಾನೇಂದ್ರಿಯವಾಗಿರುವ ಕಣ್ಣು, ದೃಷ್ಟಿಗೆ ಅವಕಾಶ ನೀಡುತ್ತದೆ. ಅಕ್ಷಿಪಟದಲ್ಲಿರುವ ರಾಡ್ ಮತ್ತು ಕೋನ್ ಕೋಶಗಳು, ವಿವಿಧ ಬಣ್ಣಗಳು ಮತ್ತು ಅವುಗಳ ಗಾಢತೆಯನ್ನು ಗ್ರಹಿಸುವುದು ಸೇರಿದಂತೆ ಜಾಗೃತ ಬೆಳಕಿನ ಗ್ರಹಿಕೆ ಮತ್ತು ದೃಷ್ಟಿಗೆ ಅವಕಾಶ ಕಲ್ಪಿಸುತ್ತದೆ. ಮಾನವನ ಕಣ್ಣು ಸುಮಾರು ೧೦ ದಶಲಕ್ಷದಷ್ಟು ವಿವಿಧ ಬಣ್ಣಗಳ ನಡುವೆ ವ್ಯತ್ಯಾಸ ಗುರುತಿಸಬಲ್ಲದು.
ಕಣ್ಣೋಟ ,ಎರಡು ಕಣ್ಣುಗಳ ಅತಿ ಶೀಘ್ರವಾದ, ಏಕಕಾಲಿಕ ಚಲನೆಯಾಗಿದೆ. ಇವು ಮುಂಭಾಗದಲ್ಲಿರುವ ಮೆದುಳಿನ ಪಾಲಿಗಳು ನಿಯಂತ್ರಿಸುವ ದಿಕ್ಕಿನಲ್ಲೆ ಚಲಿಸುತ್ತವೆ. ಕಣ್ಣೋಟಕ್ಕಿಂತ ಚಿಕ್ಕದಾಗಿರುವ ಹಾಗು ಸೂಕ್ಷ್ಮ ಕಣ್ಣೋಟಕ್ಕಿಂತ ದೊಡ್ಡದಾಗಿರುವ ಕೆಲವೊಂದು ಅನಿಯಮಿತ ಚಲನೆಗಳು, ಕಮಾನಿನ ಆರು ನಿಮಿಷಗಳವರೆಗೆ ಮೂಡಿಸುತ್ತದೆ.
ಸಾಮಾನ್ಯವಾಗಿ ಇತರ ಸಸ್ತನಿಗಳ ಕಣ್ಣುಗಳ ರೀತಿಯಲ್ಲಿ ಮಾನವನ ಕಣ್ಣಿನ ಅಕ್ಷಿಪಟದಲ್ಲಿರುವ ಚಿತ್ರವನ್ನು ಮೂಡಿಸದ ದ್ಯುತಿಸಂವೇದಿ ನರಗ್ರಂಥಿ ಕೋಶಗಳು , ಬೆಳಕಿನ ಸಂಕೇತಗಳನ್ನು ಸ್ವೀಕರಿಸುತ್ತದೆ. ಇದು ಪಾಪೆಯ ಗಾತ್ರದ ಹೊಂದಾಣಿಕೆ, ಮೆಲಟೊನಿನ್ ಎಂಬ ಹಾರ್ಮೋನ್ ನ ನಿಯಂತ್ರಣ ಮತ್ತು ನಿಗ್ರಹ ಹಾಗೂ ಜೈವಿಕ ಗಡಿಯಾರದ ಹೊಂದಾಣಿಕೆ ಮೇಲೆ ಪ್ರಭಾವ ಬೀರುತ್ತದೆ.
ಕಣ್ಣಿನ ತೀವ್ರಗತಿಯ ಚಲನೆ, ಅಥವಾ ಸಂಕ್ಷಿಪ್ತವಾಗಿ , ಸಾಂಕೇತಿಕವಾಗಿ ಬಹುಪಾಲು ಸ್ಪಷ್ಟವಾದ ಕನಸುಗಳು ಬೀಳುವಂತಹ ನಿದ್ರೆಯಲ್ಲಿರುವ ಹಂತವನ್ನು ಸೂಚಿಸುತ್ತದೆ. ಈ ಹಂತದಲ್ಲಿ, ಕಣ್ಣುಗಳು ವೇಗವಾಗಿ ಚಲಿಸುತ್ತವೆ. ಇದು ಸ್ವತಃ ಕಣ್ಣಿನ ಚಲನೆಯ ವಿಶಿಷ್ಟ ರೂಪವಲ್ಲ.
ವಿಭಿನ್ನ ವ್ಯವಸ್ಥಾಪನ ಪ್ರತಿಕ್ರಮಣ ವಿಶ್ಲೇಷಣೆಯ ಫಲಿತಾಂಶಗಳು ಪ್ರಸ್ತುತ ಧೂಮಪಾನಿಗಳು ಗಾಳಿಯ ಮೂಲಕ ಹರಡುವ ಸೋಡಿಯಂ ಬೋರೇಟ್ ಧೂಳಿಗೆ ಒಡ್ಡಿಕೊಳ್ಳುವುದಕ್ಕಿಂತ ಕಡಿಮೆ ಸಂವೇದನೆಯನ್ನು ಹೊಂದಿರುತ್ತಾರೆ ಎಂದು ಸೂಚಿಸಿತು.
ಮೂಗು, ಕಣ್ಣು, ಮತ್ತು ಗಂಟಲಿನ ಕೆರಳಿಕೆ ಹಾಗು ,ಮತ್ತು ಕೆಮ್ಮು ಮತ್ತು ಉಸಿರುಕಟ್ಟಿದ ಸ್ಥಿತಿಗೆ ತೀವ್ರ ಪ್ರಮಾಣದ ದರಗಳು ಎರಡು ಒಡ್ಡುವಿಕೆ ಸೂಚಿಗಳ ಹೆಚ್ಚಿದ ಒಡ್ಡುವಿಕೆ ಮಟ್ಟಗಳಿಗೆ ಸಂಬಂಧಿಸಿದ್ದು ಕಂಡುಬಂತು.
ಕಡಿಮೆ ಬೆಳಕಿನ ಸ್ಥಿತಿಗಳಲ್ಲಿ ಅಥವಾ ಚಲನೆಯಲ್ಲಿದ್ದಾಗ ವೇಗವನ್ನು ನಿರ್ಣಯಿಸುವ ಇನ್ನೊಂದು ಉಲ್ಲೇಖ ಬಿಂದುವಿಲ್ಲದಿದ್ದರೆ ವೇಗವನ್ನು ದೃಷ್ಟಿಯಿಂದ ಅಂದಾಜು ಮಾಡುವುದು ಕಷ್ಟವಾಗುತ್ತದೆ.
ಅಲ್ಪಾವಧಿ ಒಡ್ಡುವಿಕೆ ಸಾಂದ್ರೀಕರಣಗಳನ್ನು ಬಳಸಿದಾಗ, ಆಳವಾದ ಒಡ್ಡುವಿಕೆ ಪ್ರತಿಕ್ರಿಯೆ ಓರೆಗಳು ಕಂಡುಬಂದವು.
ಮಾನವನ ಕಣ್ಣು ಬೆಳಕಿಗೆ ಪ್ರತಿಕ್ರಿಯಿಸುವ ವಿವಿಧೋದ್ದೇಶಗಳುಳ್ಳ ಅತ್ಯಮೂಲ್ಯ ಅಂಗವಾಗಿದೆ.
1998ರಲ್ಲಿ ಜೋಲೀರವರು ಹೆಚ್‌ಬಿಒ ಗಾಗಿ ಜಿಯಾ ಎಂಬ ಕಾರ್ಯಕ್ರಮದಲ್ಲಿ ಉತ್ತಮ ರೂಪದರ್ಶಿಯಾದ ಜಿಯಾ ಕ್ಯಾರನ್‌ಜಿ‌ಳ ಪಾತ್ರದಲ್ಲಿ ಕಾಣಿಸಿಕೊಂಡರು. ಈ ಚಿತ್ರವು ಲೈಂಗಿಕ ಪ್ರಪಂಚ, ಡ್ರಗ್ಸ್ ಮತ್ತು ಭಾವನಾತ್ಮಕ ನಾಟಕ, ಕ್ಯಾರನ್‌ಜಿ‌ಯ ಜೀವನದಲ್ಲಿ ಆದ ವಿನಾಶದ ಘಟನೆಗಳು, ಡ್ರಗ್ ಮಾರುವವಳಾಗಿ ತನ್ನ ವೃತ್ತಿಜೀವನವನ್ನು ಆರಂಭಿಸಿದ್ದು ಮತ್ತು ಅವಳ ಅವನತಿ ಹಾಗೂ ಏಡ್ಸ್‌ನಿಂದ ಮರಣವನ್ನೊಂದಿದ್ದು ಇವುಗಳನ್ನು ನಿರೂಪಿಸುತ್ತದೆ. . ನಲ್ಲಿ ವೆನೆಸ್ಸಾ ವ್ಯಾನ್ಸ್ ಗುರುತಿಸಿರುವಂತೆ " ಏಂಜಲಿನಾ ಜೋಲೀ ಜಿಯಾ ನಾಮದಿಂದಲೇ ಹೆಚ್ಚಾಗಿ ಗುರುತಿಸಲ್ಪಡುತ್ತಾಳೆ ಮತ್ತು ಕಾರಣವನ್ನು ಗುರುತಿಸುವುದು ಬಹಳ ಸುಲಭ.
ಜೋಲೀರವರ ಪಾತ್ರಕ್ಕೆ ಧೈರ್ಯ, ಚೆಲುವು ಮತ್ತು ಹತಾಶ ಮನೋಭಾವನೆಗಳನ್ನು ಭಯಂಕರವಾಗಿ ಕಣ್ಣಿಗೆ ಕಟ್ಟುವಂತೆ ತುಂಬಿದ್ದಾಳೆ ಮತ್ತು ಈ ಚಿತ್ರದಲ್ಲಿರುವ ಅವಳ ಪಾತ್ರ ಅತ್ಯಂತ ಸುಂದರವಾಗಿ ಮತ್ತು ವಿಶೇಷವಾಗಿ ಮೂಡಿಬಂದಿದೆ. ನಿರಂತರವಾಗಿ ಎರಡನೇ ಬಾರಿಯೂ ಜೋಲೀಯು ಗೋಲ್ಡನ್ ಗ್ಲೋಬ್ ಪ್ರಶಸ್ತಿಯನ್ನು ಪಡೆದರು ಮತ್ತು ಎಮ್ಮಿ ಪ್ರಶಸ್ತಿಗೆ ಅವಳ ಹೆಸರು ನೋಂದಾಯಿಸಲ್ಪಟ್ಟಿತು. ಜೊತೆಗೆ ಅವಳು ತನ್ನ ಮೊದಲ ಸ್ಕ್ರೀನ್ ಆ‍ಯ್‌ಕ್ಟರ್ಸ್ ಗಿಲ್ಡ್ ಪ್ರಶಸ್ತಿಯನ್ನು ಸಹ ಪಡೆದಳು. ಲೀ ಸ್ಟ್ರಾಸ್‌ಬರ್ಗ್‌ನ ಮೆಥಡ್ ಆ‍ಯ್‌ಕ್ಟಿಂಗ್ ರೀತಿಯಲ್ಲಿ ಜೋಲೀ ತನ್ನ ಪ್ರಾರಂಭದ ಚಿತ್ರಗಳ ಚಿತ್ರೀಕರಣದ ಮಧ್ಯದಲ್ಲಿ ಆ ಪಾತ್ರವಾಗಿಯೇ ಇರುವುದನ್ನು ಇಷ್ಟಪಡುತ್ತಿದ್ದಳು, ಮತ್ತು ಆ ಕಾರಣದಿಂದಾಗಿ ಆಕೆಯೊಡನೆ ಸಹವರ್ತನೆ ಕಷ್ಟಕರ ಎಂಬ ಪ್ರತೀತಿ ಉಂಟಾಯಿತು ಎಂದು ಹೇಳುತ್ತಾರೆ. ಜಿಯಾ ವನ್ನು ಚಿತ್ರೀಕರಿಸುವಾಗ, ಅವಳು ತನ್ನ ಗಂಡನಾದ ಜಾನಿ ಲೀ ಮಿಲ್ಲರ್‌ಗೂ ಸಹ ಕರೆ ಮಾಡಿರಲ್ಲಿಲ್ಲವಂತೆ: " ಅವಳ ಅವನಿಗೆ ಹೇಳಿದ್ದಳಂತೆ : ನಾನು ಏಕಾಂಗಿ; ನಾನು ಸಾಯುತ್ತಿದ್ದೆನೆ; ನಾನು ಸ್ವಚ್ಛಂದಳಾಗಿದ್ದೇನೆ, ನಾನು ನಿನ್ನನ್ನು ಕೆಲವುವಾರಗಳ ಕಾಲ ಭೇಟಿ ಮಾಡಲಾಗುವುದಿಲ್ಲ.’"
ಜೋಲೀರವರು ಕಾಂಬೋಡಿಯಾದಲ್ಲಿ ಟಾಮ್ಬ್‌ ರೈಡರ್‌ ಚಿತ್ರವನ್ನು ಚಿತ್ರಿಕರಿಸುವ ವೇಳೆಯಲ್ಲಿ ವೈಯಕ್ತಿಕವಾಗಿ ಪ್ರಪಂಚದಾದ್ಯಂತ ಮಾನವತಾವಾದೀಯ ಘಟನೆಗಳನ್ನು ಅರಿಯಲು ಆರಂಭಿಸಿದರು.
ಜೋಲೀರವರು ತಮ್ಮ ಸಹೋದರ ಯುಎಸ್‌ಸಿ ಸ್ಕೂಲ್‌ ಆಪ್‌ ಸಿನಿಮ್ಯಾಟಿಕ್‌ ಆರ್ಟ್ಸ್‌ ಸೇರಿಕೊಂಡಂತಹ ವೇಳೆಯಲ್ಲಿ ಮಾಡಿದ ಐದು ವಿದ್ಯಾರ್ಥಿ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದರು, ಆದರೆ ಆಕೆ ಕಡಿಮೆ-ಬಜೆಟ್‌‌ನ ಸೈಬರ್ಗ್‌2 ನಲ್ಲಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸುವುದರೊಂದಿಗೆ ಆಕೆಯ ವೃತ್ತಿಪರ ಸಿನಿಮಾ ನಟನೆ 1993ರಲ್ಲಿ ಆರಂಭಗೊಂಡಿತು. ಅದರಲ್ಲಿ ಆಕೆ ಕ್ಯಾಸೆಲ್ಲಾ "ಕ್ಯಾಶ್‌" ರೀಸಿ ಎಂಬ ಮಾನವನಂತಿರುವ ರೊಬೊಟ್‌ ಆಗಿ ನಟಿಸಿದರು. ಆ ರೋಬೋಟ್‌ಅನ್ನು ಪ್ರತಿಸ್ಪರ್ಧಿ ಉತ್ಪಾದಕರ ಕೇಂದ್ರಕಚೇರಿಗೆ ಹೋಗುವಂತೆ ಮಾಡೀ ಅಲ್ಲಿ ಅದು ಸ್ವಯಂ-ಸ್ಪೋಟಗೊಳ್ಳುವ ಉದ್ದೇಶವಿಟ್ಟುಕೊಂಡು ಅದನ್ನು ರಚಿಸಲಾಗಿರುತ್ತದೆ.
ಸ್ವತಂತ್ರ ಸಿನಿಮಾ ಆದ ವಿತ್‌ಔಟ್‌ ಎವಿಡೆನ್ಸ್‌ ನಲ್ಲಿ ಪೋಷಕ ಪಾತ್ರವನ್ನು ಮಾಡಿದ ಜೋಲೀರವರು, ತನ್ನ ಪ್ರಥಮ ಹಾಲಿವುಡ್‌ ಚಿತ್ರ,ಹ್ಯಾಕರ್ಸ್‌ ನಲ್ಲಿ ಕೇಟ್‌‍ "ಆಸಿಡ್‌ ಬರ್ನ್‌" ಲಿಬ್ಬಿ ಯಾಗಿ ನಟಿಸಿದರು. ಈ ಸಮಯದಲ್ಲಿ ಆಕೆ ತನ್ನ ಮೊದಲ ಗಂಡ ಜಾನಿ ಲಿ ಮಿಲ್ಲರ್‌ನನ್ನು ಭೇಟಿಯಾದರು. ದಿ ನ್ಯೂಯಾರ್ಕ್‌ ಟೈಮ್ಸ್‌ನಲ್ಲಿ "ಕೇಟ್‌ ವಿಶೇಷವಾಗಿ ಕಾಣಿಸುತ್ತಾಳೆ. ಅದೇಕೆಂದರೆ ಆಕೆ ಎಲ್ಲರಿಗಿಂತ ಕಟುವಾಗಿ ಮುಖ ಸಿಂಡರಿಸುತ್ತಾಳೆ ಮತ್ತು ತೆಳುವಾದ ಮೇಲುಡಿಗೆ ಧರಿಸಿದ, ಕೀಬೋರ್ಡಿನಲ್ಲಿ ಮಗ್ನರಾಗಿರುವ ಆಕೆಯ ಅದೊಂದು ಅಪರೂಪದ ಮಹಿಳಾ ಹ್ಯಾಕರ್ ಆಗಿದ್ದಾಳೆ. ಆಕೆಯದು ಅಪ್ರಸನ್ನ ನಟನೆಯಾಗಿದ್ದರೂ,ಎಲ್ಲರಿಗೂ ಬೇಕಾಗಿರುವಂತಹ ಪಾತ್ರವಾಗಿತ್ತು. ಮಿಸ್‌ ಜೋಲೀರವರು ತನ್ನ ತಂದೆ ಜಾನ್‌ ವೈಯಟ್‌ನ ಮುದ್ದಾದ ರೂಪವನ್ನು ಹೊಂದಿದ್ದಾರೆ." ಎಂದು ಬರೆಯಿತು. ಚಿತ್ರವು ಗಲ್ಲಾ-ಪೆಟ್ಟಿಗೆಯಲ್ಲಿ ಲಾಭ ಗಳಿಸುವಲ್ಲಿ ಸೋತಿತು, ಆದರೆ ಅದರ ವಿಡಿಯೋ ಬಿಡುಗಡೆಯ ನಂತರ ಒಂದು ಭಕ್ತಗಣವೇ ಬೆಳೆಯಿತು.
ಮಗುವಾಗಿದ್ದಾಗಲೇ, ಜೋಲೀ ೧೯೮೨ ರ ’ಲುಕಿನ್‌ ಟು ಗೆಟ್‌ ಔಟ್’ ಚಿತ್ರದಲ್ಲಿ ಆಕೆಯ ತಂದೆ ಜಾನ್‌ ವೈಯಟ್‌ ಜೊತೆಗೆ, ಹಿರಿತೆರೆಗೆ ಪ್ರಥಮ ಪ್ರವೇಶ ಮಾಡಿದರು. ಆದರೆ, ಜೋಲೀಯ ನಟನಾ ವೃತ್ತಿಯು ಸುಮಾರು ಒಂದು ದಶಕದ ನಂತರ ತೀವ್ರಾಸಕ್ತಿಯೊಂದಿಗೆ ಸೈಬರ್ಗ್‌ ೨ ನ ನಂತಹ ಕಡಿಮೆ-ಬಜೆಟ್‌‌ನ ನಿರ್ಮಾಣದೊಂದಿಗೆ ಆರಂಭಗೊಂಡಿತು. ಅವರು ಮೊದಲ ಬಾರಿಗೆ ಪ್ರಧಾನ ಪಾತ್ರದಲ್ಲಿ ಅಭಿನಯಿಸಿದ ಪ್ರಮುಖ ಚಿತ್ರ ಹ್ಯಾಕರ್ಸ್‌ ಆಗಿದೆ. ಅವರು ವಿಮರ್ಶಾತ್ಮಕವಾಗಿ ಶ್ಲಾಘಿಸಲ್ಪಟ ಆತ್ಮಚಾರಿತ್ರಿಕ ಚಿತ್ರಗಳಾದ ಜಾರ್ಜ್‌ ವ್ಯಾಲ್ಲೇಸ್‌ ಮತ್ತು ಜಿಯಾ ಗಳಲ್ಲಿ ನಟಿಸಿದ್ದರು, ಮತ್ತು ಗರ್ಲ್‌,ಇಂಟರೆಪ್ಟೆಡ್‌ ನಾಟಕದಲ್ಲಿ ಆಕೆಯ ಉತ್ತಮ ಅಭಿನಯಕ್ಕಾಗಿ ಉತ್ತಮ ಪೋಷಕ ನಟಿ ಎಂಬ ಅಕಾಡೆಮಿ ಪ್ರಶಸ್ತಿ ಗಳಿಸಿದ್ದಾರೆ. ಜೋಲೀ ಅವರನ್ನು ಲಾರಾಕ್ರಾಫ್ಟ್‌ : ನ ವಿಡಿಯೋ ಗೇಮ್‌ನಲ್ಲಿನ ನಾಯಕಿಯಾಗಿ ಚಿತ್ರಿಸಿದ ನಂತರ ಆಕೆ ಹೆಚ್ಚು ಪ್ರಖ್ಯಾತಿ ಪಡೆದರು, ಮತ್ತು ಅಂದಿನಿಂದ ಹಾಲಿವುಡ್‌ನಲ್ಲಿ ಅತ್ಯಂತ ಹೆಚ್ಚು-ಪರಿಚಿತ ಮತ್ತು ಅತಿಹೆಚ್ಚು ಸಂಭಾವನೆ ಪಡೆಯುವ ನಟಿಯರಲ್ಲಿ ಒಬ್ಬರಾಗಿ ಗುರುತಿಸಿಕೊಂಡಿದ್ದಾರೆ. ಅವರು ಅಭಿನಯ ಮತ್ತು ಹಾಸ್ಯಮಯ ಚಿತ್ರವಾದ ಮಿ. & ಮಿಸಸ್‌. ಸ್ಮಿಥ್‌‌ ಮತ್ತು ಆ‍ಯ್‌ನಿಮೇಟೆಡ್ ಚಿತ್ರವಾದ ಕುಂಗ್‌ ಫು ಪಂಡಾ ಗಳ ಮೂಲಕ ಅತಿದೊಡ್ಡ ವಾಣಿಜ್ಯಾತ್ಮಕ ಯಶಸ್ಸನ್ನು ಹೊಂದಿದರು.
ತನ್ನ ನಟನೆಯ ಸಾಮರ್ಥ್ಯದಿಂದ ಗಮನ ಸೆಳೆದರೂ ಸಹ ಜೋಲೀಯ ಚಿತ್ರಗಳು ಹೆಚ್ಚು ಪ್ರೇಕ್ಷಕರನ್ನು ಆಕರ್ಷಿಸಲಿಲ್ಲ. ಆದರೆ : ಅವಳನ್ನು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಸೂಪರ್‌ಸ್ಟಾರ್‌ಳನ್ನಾಗಿಸಿತು. ಟಾಂಬ್ ರೈಡರ್ ಎಂಬ ಪ್ರಸಿದ್ಧವಾದ ವಿಡಿಯೋ ಗೇಮ್ ಆಧಾರಿತವಾದ ಟಾಂಬ್ ರೈಡರ್ ಚಿತ್ರದಲ್ಲಿನ ಪ್ರಮುಖ ಪಾತ್ರವಾದ ಲಾರಾ ಕ್ರಾಪ್ಟ್ ಪಾತ್ರಕ್ಕಾಗಿ ಜೋಲೀ ಬ್ರಿಟಿಷ್ ಉಚ್ಚಾರಣಾ ಶೈಲಿಯನ್ನು ಮತ್ತು ಸಮರ ಕಲೆಗಳನ್ನು ಕಲಿಯಬೇಕಾಯಿತು. ತನ್ನ ದೇಹ ಬಲದ ಪ್ರದರ್ಶನಕ್ಕಾಗಿ ಒಟ್ಟಾರೆಯಾಗಿ ಉತ್ತಮ ಪ್ರತಿಕ್ರಿಯೆಯನ್ನೇ ಪಡೆದಳಾದರೂ ಚಿತ್ರ ನಕಾರತ್ಮಕ ಪ್ರತಿಕ್ರಿಯೆಯನ್ನು ಪಡೆಯಿತು . "ಏಂಜಲಿನಾ ಜೋಲೀ ಲಾರಾ ಕ್ರಾಪ್ಟ್ ಪಾತ್ರವನ್ನು ಮಾಡಲೆಂದೇ ಹುಟ್ಟಿದವಳು ಆದರೆ ಸಿಮನ್ ವೆಸ್ಟ್ ಅವಳ ಯಾತ್ರೆಯನ್ನು ಫ್ರಾಗರ್ ಗೇಮ್‌ನಲ್ಲಿ ಮುಂದುವರೆಯುವಂತೆ ಮಾಡಿದ್ದಾರೆ", ಎಂದು ಸ್ಲ್ಯಾಂಟ್ ಮ್ಯಾಗಜೀನ್ ಅಭಿಪ್ರಾಯ ಪಟ್ಟಿತು. ಅದೇನೇ ಇದ್ದರೂ, ಅಂತರರಾಷ್ಟೀಯಾವಾಗಿ ಚಿತ್ರ ಯಶಸ್ಸನ್ನು ಸಾಧಿಸಿತು, ವಿಶ್ವದಾದ್ಯಂತ $275 ಮಿಲಿಯನ್ ಹಣವನ್ನು ಗಳಿಸಿತು, ಮತ್ತು ಪ್ರಪಂಚದಾದ್ಯಂತ ಅವಳನ್ನು ಆ‍ಯ್‌ಕ್ಷನ್ ನಟಿಯೆಂದು ಪ್ರಖ್ಯಾತಿಯನ್ನು ತಂದು ಕೊಟ್ಟಿತು.
ಕಾರ್ನೆಲ್ ವೂಲ್ರಿಚ್ನ ಚಾಲ್ಟ್ಸ್ ಇಂಟು ಡಾರ್ಕ್‌ನೆಸ್ ಎಂಬ ಥ್ರಿಲ್ಲರ್ ಕಥೆಯುಳ್ಳ ಕಾದಂಬರಿ ಆಧಾರಿತ ಒರಿಜಿನಲ್ ಸಿನ್ ಚಿತ್ರದಲ್ಲಿ ಜೂಲಿಯಾ ರಸೆಲ್ ಎಂಬ ಪಾತ್ರವನ್ನು ಎಂಟೋನಿಯೋ ಬಂಡೆರಾಸ್‌ನ ಜೊತೆಯಲ್ಲಿ ಅಭಿನಯಿಸಿದಳು. ಚಿತ್ರವು ದಯಾನಿಯಾವಾಗಿ ಸೋತುಹೋಯಿತು, ದಿ ನ್ಯೂಯಾರ್ಕ್ ಟೈಮ್ ಪತ್ರಿಕೆಯು, "ಮಿಸ್ ಜೋಲೀಯ ನೆಕ್‌ಲೈನ್‌ಗಿಂತ ಕೆಳಗೆ ಇಳಿಯುತ್ತದೆ" ಎಂದಿತು. 2002ರಲ್ಲಿ, ಅವಳು ಲೈಫ್ ಆರ್ ಸಮ್‌ಥಿಂಗ್ ಲೈಕ್ ಇಟ್ ಚಿತ್ರದಲ್ಲಿ ಲೇನೀ ಕೆರಿಗನ್ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಳು, ಈ ಚಿತ್ರವು ಮಹತ್ವಾಕಾಂಕ್ಷೆಯುಳ್ಳ ಟಿವಿ ವರದಿಗಾರ್ತಿಯು ಇನ್ನು ಒಂದು ವಾರದಲ್ಲಿ ತಾನು ಸಾಯುವುದಾಗಿ ಕುರಿತು ಹೇಳುವ ಕಥೆಯಾಧಾರಿತವಾಗಿದೆ. ಈ ಚಿತ್ರವು ತುಂಬಾ ಟೀಕೆಗೆ ಒಳಗಾಯಿತು, ಆದರೆ ಜೋಲೀ ಅಭಿನಯಕ್ಕೆ ಸಕಾರತ್ಮಕ ಪ್ರತಿಕ್ರಿಯೆಯು ದೊರೆಯಿತು. ಸಿಎನ್‌ಎನ್‌ನ ಪೌಲ್‌ ಕ್ಲಿಂಟನ್ ಹೀಗೆಂದು ಬರೆದರು, "ತನ್ನ ಪಾತ್ರದಲ್ಲಿ ಜೋಲೀ ಅದ್ಭುತವಾಗಿ ನಿಭಾಯಿಸಿದ್ದಾಳೆ. ಆದಾಗ್ಯೂ ಚಿತ್ರದ ಮಧ್ಯದ ಅಲ್ಲಲ್ಲಿ ಕೆಲವು ಹಾಸ್ಯಾಸ್ಪದ ಅಂಶಗಳಿವೆ, ಅಕಾಡಮಿ ಪ್ರಶಸ್ತಿ ವಿಜೇತಳಾದ ಈ ನಟಿ ತನ್ನ ದಾರಿಯನ್ನು ಸ್ವತಃ ತಾನೇ ಕಂಡುಕೊಳ್ಳುವಲ್ಲಿ ಮತ್ತು ಜೀವನದ ಪರಿಪೂರ್ಣತೆಯ ಅರ್ಥವನ್ನು ಕಂಡು ಕೊಳ್ಳುವಲ್ಲಿ ಅತಿಯಾಗಿ ವಿಶ್ವಾಸಾರ್ಹಳಾಗಿದ್ದಾಳೆ."
2003ರಲ್ಲಿ ಜೋಲೀ ಲಾರಾ ಕ್ರಾಪ್ಟ್ : ಪಾತ್ರದಲ್ಲಿ ಕಾಣಿಸಿಕೊಂಡಳು. ಎರಡನೇ ಭಾಗವು, ಮೊದಲ ಚಿತ್ರದಷ್ಟು ಲಾಭವನ್ನು ಗಳಿಸಲ್ಲಿಲ್ಲವಾದರೂ, ಅಂತರರಾಷ್ಟ್ರೀಯ ಗಲ್ಲಾ ಪೆಟ್ಟಿಗೆಯಲ್ಲಿ 156ಮಿಲಿಯನ್ ಡಾಲರ್ ಹಣವನ್ನು ಗಳಿಸಿತು. ಆ ವರ್ಷದಲ್ಲಿ ತದನಂತರ ಆಫ್ರಿಕಾದಲ್ಲಿನ ಪ್ರಥಮ ಚಿಕಿತ್ಸೆ ಕಾರ್ಯಕರ್ತರ ಕುರಿತಾದ, ಬಿಯಾಂಡ್ ಬಾರ್ಡರ್ಸ್‌ ಚಿತ್ರದಲ್ಲಿ ಜೋಲೀ ಅಭಿನಯಿಸಿದಳು. ಜೋಲೀಳ ನಿಜಜೀವನದ ಮಾನವೀಯತೆಯನ್ನು ಸಾರುವ ಸಂಗತಿಯನ್ನು ಆ ಪಾತ್ರ ಚಿತ್ರಿಸಿತಾದರೂ, ಚಿತ್ರವು ವಿಮರ್ಶೆಯಿಂದ ಮತ್ತು ಆರ್ಥಿಕವಾಗಿಯೂ ಸೋತಿತು. ದಿ ಲಾಸ್ ಎಂಜಲಿಸ್ ಟೈಮ್ಸ್ ಹೀಗೆ ಬರೆಯಿತು, " ಗರ್ಲ್, ಇಂಟರೆಪ್ಟೆಡ್ ಚಿತ್ರದಲ್ಲಿ ಜೋಲೀ ಆಸ್ಕರ್ ಪ್ರಶಸ್ತಿಯನ್ನು ಗಳಿಸುವ ಪಾತ್ರವನ್ನು ನಿರ್ವಹಿಸಿದ್ದಾಳೆ, ಪಾತ್ರಕ್ಕೆ ನೈಜತೆಯನ್ನು ಮತ್ತು ಜೀವವನ್ನು ತುಂಬುವುದು ಹೇಗೆಂದು ಅವಳು ಅರ್ಥ ಮಾಡಿಕೊಂಡಿದ್ದಾಳೆ. ಲಾರಾ ಕ್ರಾಪ್ಟ್‌ ನಂತೆಯೂ ಚಿತ್ರಗಳಲ್ಲಿ ಕಾಣಿಸಿಕೊಳ್ಳುವ ಮೂಲಕ ಸಹ ವಿಡಂಬನೆಗೂ ಸಾಕ್ಷಿಯಾಗಿದ್ದಾಳೆ. ಆದರೆ ಆ ಪಾತ್ರವು ಒಂದು ಸಂಕೀರ್ಣ ಪಾತ್ರವಾಗಿದ್ದು, ಅದನ್ನು ಸರಿಯಾಗಿ ಬರೆಯಲಾಗಿಲ್ಲ. ನೊಣಗಳು ತುಂಬಿದ, ರಕ್ತಸಿಕ್ತ ಜಗತ್ತಿನಲ್ಲಿರುವ ವ್ಯಕ್ತಿಯಾಗಿ ಆಕೆ ಸಂಪೂರ್ಣವಾಗಿ ಸೋಲುತ್ತಾಳೆ."
ಮಾನಸಿಕವಾಗಿ ಅಸ್ವಸ್ಥವಾದ ಲೀಸಾ ರೊವೆ ಎಂಬ ಪೋಷಕ ಪಾತ್ರವನ್ನು ಗರ್ಲ್, ಇಂಟರೆಪ್ಟೆಡ್ ಎಂಬ ಚಿತ್ರದಲ್ಲಿ ಜೋಲೀ ನಿಭಾಯಿಸಿದಳು.ಸುಸಾನಾ ಕೇಸೆನ್ ಎಂಬ ಮತಿಭ್ರಮಣೆಯಾದ ರೋಗಿಯ ಕುರಿತು ಚಿತ್ರದಲ್ಲಿ ಹೇಳಲಾಗುತ್ತದೆ, ಮತ್ತು ಇದನ್ನು ಕೇಸೆನ್ ರವರ ಆತ್ಮಚರಿತ್ರೆ ಗರ್ಲ್, ಇಂಟರೆಪ್ಟೆಡ್ ಪುಸ್ತಕದ ಆಧಾರಿತವಾಗಿದೆ. ವೈನೋನಾ ರೈಡರ್ ಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಂಡಳು ಮತ್ತು ಅದು ಅವಳಿಗೆ ಕಳೆದು ಹೋಗಿದ್ದ ಗತ ಇತಿಹಾಸ ಮತ್ತೆ ಮರುಕಳಿಸುವ ವಿಶ್ವಾಸವನ್ನು ಹೊಂದಿತ್ತು, ಆದರೆ ಈ ಚಿತ್ರವು ಹಾಲಿವುಡ್‌ನಲ್ಲಿ ಜೋಲೀಗಿದ್ದ ಅಡೆತಡೆಗಳನ್ನು ನಿವಾರಿಸಿ ಮುಂದೆ ಸಾಗಲು ಅವಕಾಶ ಕಲ್ಪಿಸಿತು. ಅವಳು ಈ ಚಿತ್ರದ ಮೂಲಕ ಮೂರನೇ ಬಾರಿಗೆ ಗೋಲ್ಡನ್ ಗ್ಲೋಬ್ ಪ್ರಶಸ್ತಿಯನ್ನು, ಎರಡನೇ ಸ್ಕ್ರೀನ್ ಆ‍ಯ್‌ಕ್ಟರ್ಸ್ ಗಿಲ್ಡ್ ಪ್ರಶಸ್ತಿಯನ್ನು ಮತ್ತು ಅಕಾಡಮಿಯ ವತಿಯಿಂದ ಉತ್ತಮ ಪೋಷಕ ನಟಿ ಪ್ರಶಸ್ತಿಯನ್ನು ಗಳಿಸಿದಳು. "ಜೋಲೀಯು ಬೇಜವ್ದಾರಿಯ ಹುಡುಗಿಯಾಗಿದ್ದು, ನಂತರದಲ್ಲಿ ಸುಸಾನ್ನಾಳನ್ನು ಸರಿ ಮಾಡುವಲ್ಲಿ ವೈದ್ಯರಿಗಿಂತ ಹೆಚ್ಚು ಪ್ರಮುಖ ಪಾತ್ರವಹಿಸುವ ವ್ಯಕ್ತಿಯಾಗಿ ಚಿತ್ರದಲ್ಲಿ ಬೆಳೆಯುವುದು ಅತ್ಯಂತ ಗಮನಾರ್ಹ ನಟನೆಯಾಗಿದೆ" ಎಂದು ವೆರೈಟಿ ಯು ಗುರುತಿಸಿತು.
ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಆಕೆಯ ಯು.ಎನ್‌.ಪ್ರವಾಸ 2004ರಲ್ಲಿ ಜೋಲೀರವರು ಏರಿಜೋನಾಕ್ಕೆ ಹೋದರು, ಮೂರು ಕಡೆಗಳಲ್ಲಿ ಸೆರೆಯಾಗಲ್ಪಟ್ಟ ಆಶ್ರಯತಾಣ ನಡೆಸುವವರನ್ನು ಮತ್ತು ಪೊಯೆನಾಕ್ಸ್‌ನಲ್ಲಿ ಸಂಗಡಿಗರಿಲ್ಲದ ಮಕ್ಕಳಿಗಾಗಿಯೇ ಇರುವಂತಹ ಕೇಂದ್ರ,ಸೌತ್‌ವೆಸ್ಟ್‌ ಕೀ ಪ್ರೋಗ್ರಾಮ್‌ ಅನ್ನು ಭೇಟಿ ಮಾಡಿದರು. ಅವರು 2004ಜೂನ್‌ನಲ್ಲಿ ಚಾಡ್‌ಗೆ ವಿಮಾನದಲ್ಲಿ ಹೋದರು,ಪಶ್ಚಿಮ ಸೂಡಾನ್‌ನ ದರ್ಫರ್‌ನಲ್ಲಿ ಪಲಾಯನಗೈದವರು ಹೋರಾಟ ಮಾಡುತ್ತಿರುವಂತಹ ನಿರಾಶ್ರಿತರಿಗಾಗಿರುವ ಶಿಬಿರಗಳು ಮತ್ತು ಗಡಿಪ್ರದೇಶದ ತಾಣಗಳಿಗೆ ಪಾತಿಸುವ ಮೂಲಕ ಭೇಟಿ ನೀಡಿದ್ದರು. ನಾಲ್ಕು ತಿಂಗಳ ನಂತರ ಆ ಪ್ರಾಂತ್ಯಕ್ಕೆ ವಾಪಸ್ಸು ಬಂದರು , ಆ ಸಮಯದಲ್ಲಿ ನೇರವಾಗಿ ವೆಸ್ಟ್‌ ದರ್ಫರ್‌ಗೆ ಹೋದರು, 2004ರಲ್ಲಿಯೂ ಕೂಡ,ಜೋಲೀರವರು ಧೈಲ್ಯಾಂಡ್‌ನಲ್ಲಿ ಆಫ್ಘಾನ್‌ ನಿರಾಶ್ರಿತರನ್ನು ಭೇಟಿ ಮಾಡಿದರು ಮತ್ತು ಕ್ರಿಸ್‌ಮಸ್‌ ರಜಾದಿನಗಳಲ್ಲಿ ಲೆಬನಾನ್‌ನಲ್ಲಿ ಖಾಸಗಿಯಾಗಿ ತಂಗಿದ್ದರು, ಆಕೆ ಯುಎನ್‌ಹೆಚ್‌ಸಿಆರ್‌ನ ಪ್ರಾದೇಶಿಕ ಕಛೇರಿಯಿಂದ ಬೈರಟ್‌ಗೆ ಭೇಟಿ ನೀಡಿದ್ದರು, ಅಂತೆಯೇ ಲೆಬೆನೆಸೆ ರಾಜಧಾನಿಯಲ್ಲಿರುವ ಕೆಲವು ಯುವ ನಿರಾಶ್ರಿತರು ಮತ್ತು ಕ್ಯಾನ್ಸ್‌ರ್‌ ರೋಗಿಗಳನ್ನು ಭೇಟಿ ಮಾಡಿದರು.
ಜೋಲೀ ಈಥೋಪಿಯದ ಮಾರ್‌ಲೀ ಎಂಬ ಆರು ತಿಂಗಳಿನ ಹೆಣ್ಣು ಮಗುವನ್ನು ಜೂನ್6, 2005ರಂದು ದತ್ತು ತೆಗೆದುಕೊಂಡಳು. ಜಾರಾಹ್ ಜನವರಿ 8, 2005 ರಂದು ಜನಿಸಿದಳು. ಅವಳ ತಾಯಿ ಅವಳಿಗೆ ಯೆಮ್‌ಸ್ರಾಚ್ ಎಂಬ ಹೆಸರಿಟ್ಟಿದ್ದಳು. ನಂತರ ಅನಾಥಾಶ್ರಮದಲ್ಲಿ ಅವಳಿಗೆ ಕಾನೂನುಬದ್ಧವಾಗಿ ಟೀನಾ ಆ‍ಯ್ಡಮ್ ಎಂದು ಹೆಸರಿಸಲಾಯಿತು. ಆ‍ಯ್‌ಡ್ಡಿಸ್ ಅಬಾಬಾ ದ ವೈಡ್ ಹಾರಿಜಾನ್ಸ್ ಫಾರ್ ಚಿಲ್ಡ್ರನ್ ಎಂಬ ಅನಾಥಾಶ್ರಮದಿಂದ ಜೋಲೀ ಅವಳನ್ನು ದತ್ತು ಪಡೆದಳು. ಜಾಹಾರಾಳ ದೇಹದಲ್ಲಿ ನೀರಿನ ಅಂಶ ಕಡಿಮೆಯಾದ ಕಾರಣ ಮತ್ತು ಪೌಷ್ಟಿಕ ಆಹಾರದ ಕೊರತೆಯುಂಟಾದ ಕಾರಣ ಅವಳನ್ನು ಆಸ್ಪತ್ರೆಗೆ ದಾಖಲಿಸಲು ಅಮೇರಿಕಾ ಸಂಯುಕ್ತ ಸಂಸ್ಥಾನಕ್ಕೆ ಸ್ವಲ್ಪ ಸಮಯದಲ್ಲೇ ಹಿಂತಿರುಗಿದರು. 2007ರಲ್ಲಿ ಮಾಧ್ಯಮಗಳು ಜಹಾರಾಳಿಗೆ ಜನ್ಮನೀಡಿದತಾಯಿ ಮೆಂಟೆವೇಬ್ ಡ್ಯಾವಿಟ್ ಇನ್ನು ಬದುಕಿದ್ದು, ತನ್ನ ಮಗಳು ಮತ್ತೆ ತನಗೆ ಬೇಕು ಎಂದಿದ್ದಾಳೆ ಎಂದು ವರದಿ ಮಾಡಿದ್ದವು. ಆದರೆ ಅವಳ ತಾಯಿ ಸ್ವಲ್ಪ ಸಮಯದ ನಂತರ ಆ ವರದಿಯನ್ನು ತಳ್ಳಿ ಹಾಕಿದಳು. ಅವಳ ಪ್ರಕಾರ ಜಹಾರಾಳನ್ನು ಜೋಲೀ ದತ್ತು ಸ್ವೀಕರಿಸಿದ್ದು "ಅವಳ ಅದೃಷ್ಟ" ಎಂದು ಹೇಳಿದಳು.
ಜೋಲೀ ೧೪ ವರ್ಷದವರಾಗಿದ್ದಾಗ, ಫ್ಯಾಷನ್‌‍ ಮಾಡೆಲ್‌ ಆಗಿ ಕಾರ್ಯ ಆರಂಭಿಸಿದರು, ಪ್ರಮುಖವಾಗಿ ಲಾಸ್‌ ಎಂಜಲೀಸ್‌, ನ್ಯೂಯಾರ್ಕ್‌ ಮತ್ತು ಲಂಡನ್‌ನಲ್ಲಿ ಮಾಡೆಲಿಂಗ್‌ ಮಾಡಿದರು. ಆ ಸಂದರ್ಭದಲ್ಲಿ ಅವರು ಅನೇಕ ಮ್ಯೂಸಿಕ್‌ ಆಲ್ಬಂಗಳಲ್ಲಿ ಕಾಣಿಸಿಕೊಂಡಿದ್ದರು. ಅವುಗಳಲ್ಲಿ ಪ್ರಮುಖವಾದವು ಮೀಟ್‌ ಲೋಫ್‌ ,ಅಂಟೆನೆಲ್ಲೊ ವೆಂದಿತಿ , ಲೆನ್ನಿ ಕ್ರಾವಿಟ್ಜ್‌ ಸ್ಟ್ಯಾಂಡ್‌ ಬೈ ಮಾಯ್‌ ವುಮನ್‌‌) ಮತ್ತು ದಿ ಲೆಮನ್‌ಹೆಡ್ಸ್‌ . ೧೬ನೇ ವಯಸ್ಸಿನಲ್ಲಿ, ಜೋಲೀ ಮತ್ತೆ ರಂಗಭೂಮಿಗೆ ಹಿಂದಿರುಗಿದರು ಮತ್ತು ಮೊದಲ ನಟನೆಯಲ್ಲಿ ಜರ್ಮನ್‌ ಅಧಿಕಾರಿಯಾಗಿ ಪಾತ್ರ ಮಾಡಿದರು. ಜನರನ್ನು ವೀಕ್ಷಿಸಿ ಅವರಂತೆಯೇ ಆಗಲು ಬಯಸುವ ತಂದೆಯ ವಿಧಾನವನ್ನು ಅವರು ಗುರುತಿಸಿದರು ಮತ್ತು ಅವರು ತನ್ನ ತಂದೆಯಿಂದ ಕಲಿಯಲು ಪ್ರಾರಂಭಿಸಿದರು. ಅವರೊಂದಿಗಿನ ಸಂಬಂಧವು ಈ ಸಂದರ್ಭದಲ್ಲಿ ಒತ್ತಡ ಮುಕ್ತವಾಗಿತ್ತು, ಅವರಿಬ್ಬರೂ "ಭಾವತೀವ್ರತೆಯುಳ್ಳವರು" ಎಂಬುದು ಅವಳಿಗೆ ಅರಿವಾಗಿತ್ತು.
ಜೋಲೀರವರು ಪ್ರಪಂಚದಾದ್ಯಂತ ಕ್ಷೇತ್ರ ಉದ್ದಿಷ್ಟಕಾರ್ಯಗಳನ್ನು ಮಾಡಿ ನಿರಾಶ್ರಿತರನ್ನು ಮತ್ತು 20ಕ್ಕೂ ಹೆಚ್ಚು ದೇಶಗಳಲ್ಲಿ ಆಂತರಿಕವಾಗಿ ಸ್ಥಳಾಂತರಗೊಳ್ಳಲ್ಪಟ್ಟಿದ್ದ ವ್ಯಕ್ತಿಗಳನ್ನು ಭೇಟಿ ಮಾಡಿದರು. ನಿಮ್ಮ ಕಾರ್ಯದಲ್ಲಿ ಯಶಸ್ವಿಯಾಗುವುದಕ್ಕೆ ಆಕೆಯ ನಿರೀಕ್ಷೆ ಏನೆಂದು ಕೇಳಿದಾಗ, ಅವರು "ಈ ಜನರ ದುರಾವಸ್ಥೆಯನ್ನು ಅರಿಯಬೇಕಾಗಿದೆ. ಅವರು ಬದುಕನ್ನು ಎದುರಿಸಿರುವ ರೀತಿ ನೋಡಿ ಹೆಮ್ಮೆ ಪಡಬೇಕಾಗಿದೆ, ತಲೆ ತಗ್ಗಿಸಬೇಕಾಗಿಲ್ಲ" ಎಂದು ಹೇಳಿಕೆ ನೀಡಿದರು. 2002 ರಲ್ಲಿ ಜೋಲೀರವರು ಥೈಲ್ಯಾಂಡ್‌ನಲ್ಲಿ ಥಾಮ್‌ಹಿನ್‌ ನಿರಾಶ್ರಿತ ಶಿಬಿರವನ್ನು ಮತ್ತು ಎಡ್ಯುಯರ್‌ನಲ್ಲಿ ಕೊಲಂಬಿಯಾ ನಿರಾಶ್ರಿತರನ್ನು ಭೇಟಿಯಾದರು. ಜೋಲೀರವರು ನಂತರ ಕೊಸೊವೊದಲ್ಲಿ ವಿವಿಧ ಯುಎನ್‌ಎಚ್‌ಸಿಆರ್‌ ಕೇಂದ್ರಗಳಿಗೆ ಹೋದರು ಮತ್ತು ಸುಡಾನ್‌ನಿಂದ ಮುಖ್ಯವಾಗಿ ನಿರಾಶ್ರಿತರಿಗಾಗಿರುವ ಕೀನ್ಯಾದಲ್ಲಿನ ಕುಕುಮ ನಿರಾಶ್ರಿತ ಶಿಬಿರಕ್ಕೆ ಭೇಟಿ ನೀಡಿದರು. ಅವರು ನಮಿಬಿಯಾದಲ್ಲಿ ಬಿಯಾಂಡ್‌ ಬಾರ್ಡರ್ಸ್‌ ಚಿತ್ರೀಕರಿಸುವ ವೇಳೆಯಲ್ಲಿ ಆಂಗೋಲಾನ್‌ ನಿರಾಶ್ರಿತರನ್ನು ಸಹ ಭೇಟಿ ಮಾಡಿದರು.
2003ರಲ್ಲಿ, ಜೋಲೀರವರು ಟಂಜಾನಿಯಾಗೆ ಆರು ದಿನದ ಉದ್ದಿಷ್ಟ ಕಾರ್ಯದಲ್ಲಿ ತೊಡಗಿದರು, ಕಾಂಗೋಲೆಸೆ ನಿರಾಶ್ರಿತರನ್ನು ಒತ್ತೆಯಾಗಿರಿಸಿಕೊಂಡಿರುವ ಪಾಶ್ಚಿಮಾತ್ಯ ಗಡಿ ಶಿಬಿರಗಳಿಗೆ ಪ್ರವಾಸ ಕೈಗೊಂಡಿದ್ದರು ಮತ್ತು ಶ್ರೀಲಂಕಾಗೆ ಒಂದು ವಾರದ ಭೇಟಿಗೆ ಪಾವತಿಸಿದ್ದರು. ಅವರು ನಂತರ ನಾಲ್ಕು-ದಿನದ ಉದ್ದಿಷ್ಟ ಕಾರ್ಯವನ್ನ ರಷ್ಯಾದಲ್ಲಿ ಅಂತ್ಯಗೊಳಿಸಿದರು, ಅಂತೆಯೇ ನಾರ್ಥ್‌ ಕಾಕಸಸ್‌ಗೆ ಪ್ರವಾಸ ಕೈಗೊಂಡಿದ್ದರು. ಏಕಕಾಲೀಕವಾಗಿ ಆಕೆಯ ಚಿತ್ರ ಬಿಯಾಂಡ್‌ ಬಾರ್ಡರ್ಸ್‌ ಬಿಡುಗಡೆಯಾಗುವುದರ ಜೊತೆಗೆ ಅವರು ನೋಟ್ಸ್‌ ಫ್ರಮ್‌ ಮೈ ಟ್ರಾವೆಲ್ಸ್‌ ಅನ್ನು ಪ್ರಕಟ ಮಾಡಿದರು. ಅದು ಆಕೆಯ ಮುಂಚಿನ ಕ್ಶೇತ್ರ ಉದ್ದಿಷ್ಟ ಕಾರ್ಯಗಳ ಘಟನೆಗಳ ದಾಖಲೆಯನ್ನು ಒಳಗೊಂಡಿರುವ ಸಂಗ್ರಹವಾಗಿದೆ. ಡಿಸೆಂಬರ್‌ 2003ರಲ್ಲಿ ಜೋರ್ಡಾನ್‌ನಲ್ಲಿ ಖಾಸಗಿಯಾಗಿ ತಂಗಿದ್ದ ವೇಳೆಯಲ್ಲಿ ಆಕೆ ಜೋರ್ಡಾನ್ಸ್‌ನ ಪೂರ್ವ ಮರುಭೂಮಿಯಲ್ಲಿನ ಇರಾಕಿ ನಿರಾಶ್ರಿತರನ್ನು ಭೇಟಿಯಾದರು, ನಂತರ ಅದೇ ತಿಂಗಳು ಅವರು ಸುದಾನೆಸೆ ನಿರಾಶ್ರಿತರನ್ನು ಭೇಟಿಯಾಗಲು ಈಜಿಪ್ಟ್‌ಗೆ ಹೋದರು.
ಜಾರ್ಜ್ ವ್ಯಾಲೇಸ್‌‌ ಎಂಬ ಆತ್ಮಕಥನದ ಚಿತ್ರದಲ್ಲಿ ಅಭಿನಯಿಸಿದ ಕಾರ್ನಿಲಿಯ ವ್ಯಾಲೇಸ್‌ ಪಾತ್ರದಿಂದ ಜೋಲೀಯ ನಟನಾ ಭವಿಷ್ಯ ಉತ್ತಮಗೊಳ್ಳತೊಡಗಿತು. ಈ ಪಾತ್ರ ಅವರಿಗೆ ಗೋಲ್ದನ್ ಗ್ಲೋಬ್ ಪ್ರಶಸ್ತಿಯನ್ನು ತಂದು ಕೊಟ್ಟಿತು ಮತ್ತು ಎಮ್ಮಿ ಪ್ರಶಸ್ತಿಗೆ ಅವರ ಹೆಸರನ್ನು ನೋಂದಯಿಸಲು ಕಾರಣವಾಯಿತು. ಗ್ಯಾರಿ ಸಿನಿಸ್‌ರವರು ಅಲಾಬಾಮದ ರಾಜ್ಯಪಾಲ ಜಾರ್ಜ್ ವ್ಯಾಲೇಸ್‌‌ನ ಪಾತ್ರವನ್ನು ನಿರ್ವಹಿಸಿದರು. ಚಿತ್ರವನ್ನು ಜಾನ್ ಫ್ರಾಂಕೆನ್‌ನ್‌ಹೈಮರ್ ನಿರ್ದೇಶಿಸಿದ್ದು, ವಿಮರ್ಶಕರಿಂದ ಗೌರವಿಸಲ್ಪಟ್ಟಿದ್ದರು, ಮತ್ತು ಅನೇಕ ಪ್ರಶಸ್ತಿಗಳ ಜೊತೆಗೆ ಟಿವಿಗಾಗಿ ನಿರ್ಮಾಣ ಮಾಡಿದ ಮಿನಿಸೀರಿಸ್/ ಮೋಶನ್ ಪಿಕ್ಚರ್‌ಗಾಗಿ ಗೋಲ್ಡನ್ ಪ್ರಶಸ್ತಿಯನ್ನು ಪಡೆದರು. ಆಕೆ ಈ ಚಿತ್ರದಲ್ಲಿ, ವರ್ಣಭೇದ ನೀತಿಯ ಪ್ರತಿಪಾದಕ ರಾಜ್ಯಪಾಲನೊಬ್ಬನ ಎರಡನೇ ಹೆಂಡತಿಯಾಗಿ ನಟಿಸಿದ್ದಾಳೆ. ಆತ ೧೯೭೨ ರ ಯುಎಸ್ ಅಧ್ಯಕ್ಷ ಹುದ್ದೆಗಾಗಿ ಪ್ರಯತ್ನಿಸುತ್ತಿದ್ದಾಗ ಗುಂಡೇಟು ತಿಂದು ನಿಷ್ಕ್ರಿಯನಾಗಿರುತ್ತಾನೆ.
ಮಾರ್ಚ್ 10,2002 ರಂದು ಜೋಲೀ ಏಳು ತಿಂಗಳಿನ ಮೆಡಾಕ್ಸ್ ಚಿವಾನ್ ನನ್ನು ತನ್ನ ಮೊದಲ ಮಗುವಾಗಿ ದತ್ತು ಪಡೆದುಕೊಂಡಳು. ಅವನು ಆಗಸ್ಟ್ 5, 2001 ರಂದು ಕಾಂಬೋಡಿಯದಲ್ಲಿ ಜನಿಸಿದನು. ರ್ಯಾತ್ ವಿಬಲ್ ಎಂಬುದು ಅವನ ಮೊದಲ ಹೆಸರು ಮತ್ತು ಮೊದಲಿಗೆ ಅವನು ಬಟ್ಟಂಬಾಂಗ್ ನ ಸ್ಥಳೀಯ ಅನಾಥಾಶ್ರಮದಲ್ಲಿ ಬೆಳೆಯುತ್ತಿದ್ದನು. ಜೋಲೀ ಟಾಂಬ್ ರೈಡರ್ ಚಿತ್ರೀಕರಣದ ಸಂದರ್ಭದಲ್ಲಿ ಮತ್ತು 2001ರಲ್ಲಿ ಯುಎನ್‌ಹೆಚ್‌ಸಿಆರ್ ಕಾರ್ಯ ಸಂಬಂಧ ಕ್ಷೇತ್ರ ಪ್ರವಾಸ ಕೈಗೊಂಡ ಸಂದರ್ಭದಲ್ಲಿ ಎರಡು ಬಾರಿ ಕಾಂಬೋಡಿಯಕ್ಕೆ ಬೇಟಿ ನೀಡಿದ್ದಳು. ಇದಾದ ನಂತರ ದತ್ತು ತೆಗೆದುಕೊಳ್ಳುವುದರ ಬಗ್ಗೆ ತೀರ್ಮಾನಿಸಿದಳು. ತನ್ನ ಎರಡನೆ ಗಂಡನಾದ ಬಿಲ್ಲಿ ಬಾಬ್ ಥಾರ್ನ್‌ಟನ್‌ನಿಂದ ವಿಚ್ಚೇದನ ಪಡೆದ ನಂತರ ಜೋಲೀ ಮೆಡ್ಡಾಕ್ಸ್‌ನನ್ನು ಸಂಪೂರ್ಣವಾಗಿ ತನ್ನ ವಶಕ್ಕೆ ತೆಗೆದುಕೊಂಡಳು. ಜೋಲೀಯ ಇತರೆ ಮಕ್ಕಳಂತೆಯೇ ಮೆಡ್ಡಾಕ್ಸ್‌ನೂ ಸಹ ಪ್ರಸಿದ್ಧನಾದ ಮತ್ತು ಟ್ಯಾಬ್ಲಾಯ್ಡ್ ಮಾಧ್ಯಮದಲ್ಲಿ ಸತತವಾಗಿ ಕಾಣಿಸಿಕೊಳ್ಳ ತೊಡಗಿದ.
ಹೆಲ್ಸ್ ಕಿಚನ್ ಎಂಬ ಗ್ಯಾಂಗ್‌ಸ್ಟರ್ ಆಧಾರಿತ ಚಿತ್ರದ ಗ್ಲೋರಿಯಾ ಮ್ಯಾಕ್‌ನೀರಿಯ ಪಾತ್ರದ ಮೂಲಕ ೧೯೯೮ರಲ್ಲಿ ಮತ್ತೆ ಜೋಲೀ ಮತ್ತೆ ಚಿತ್ರರಂಗಕ್ಕೆ ಹಿಂತಿರುಗಿದಳು, ಮತ್ತು ಅದೇ ವರ್ಷ ಪ್ಲೇಯಿಂಗ್ ಬೈ ಹಾರ್ಟ್ ಎಂಬ ಚಿತ್ರದಲ್ಲಿ ಕಾಣಿಸಿಕೊಂಡಳು. ಅದರಲ್ಲಿ ನಟಿಸಿದ್ದ ಇತರೆ ನಟರರೆಂದರೆ ಶಾನ್ ಕಾನರಿ, ಗಿಲಿಯಾನ್ ಆ‍ಯ್‌೦ಡರ್‌ಸನ್, ರೇಯಾನ್ ಫಿಲಿಪ್ಪೆ ಮತ್ತು ಜಾನ್ ಸ್ಟಿವರ್ಟ್. ಚಿತ್ರವು ಬಹುಪಾಲು ಸಕಾರಾತ್ಮಕ ವಿಮರ್ಶೆಯನ್ನು ಪಡೆಯಿತು ಮತ್ತು ಜೋಲೀರವರು ವಿಶೇಷವಾಗಿ ಹೊಗಳಿಸಿಕೊಂಡರು. ಸ್ಯಾನ್ ಫ್ರಾನ್ಸಿಸ್ಕೋ ಕ್ರೋನಿಕಲ್ ಹೀಗೆ ಬರೆಯಿತು, "ಪುನರಾವರ್ತಿಸಲ್ಪಟ್ಟ ಈ ಪಾತ್ರವನ್ನು ಮಾಡಿದ ಜೋಲೀಯವರು, ತಾನು ಆಡುವ ಜೂಜಿನ ಕುರಿತಾದ ಸತ್ಯಗಳನ್ನು ತಿಳಿಯಲು ಹಂಬಲಿಸುವ ಒಬ್ಬ ಕ್ಲಬ್ ಕ್ರಾಲರ್ ಪಾತ್ರಧಾರಿಯಾಗಿ, ಕೋಲಾಹಲವುಂಟುಮಾಡಿದ್ದಾರೆ." ಜೋಲೀರವರು ಬ್ರೇಕ್‌ಥ್ರೂ ಪರ್ಫಾರ್ಮನ್ಸ್ ಪ್ರಶಸ್ತಿಯನ್ನು ನ್ಯಾಷನಲ್ ಬೋರ್ಡ್‌ ಆಪ್ ರಿವ್ಯೂನಿಂದ ಪಡೆದರು.
ತನ್ನ ಮಾನವೀಯ ಮೌಲ್ಯ ಕೆಲಸದಿಂದ ಜೋಲೀ ಎಲ್ಲೆಡೆ ಮನ್ನಣೆಯನ್ನು ಪಡೆದಳು. ಯುನೈಟೆಡ್ ನೇಷನ್ಸ್ ಕರಸ್‌ಫಾಂಡೆಟೆಸ್ ಅಸೋಸಿಯೇಷನ್ ಹೂಸದಾಗಿ ಸೃಷ್ಟಿಸಿದ್ದ ಸಿಟಿಜನ್ ಆಫ್ ದಿ ವರ್ಡ್ ಪ್ರಶಸ್ತಿಗೆ 2003ರಲ್ಲಿ ಬಾಜನಳಾದಳು. ಯುಎನ್‌ಎ-ಯುಎಸ್‌ಎಯಿಂದ ಗ್ಲೋಬಲ್ ಹ್ಯೂಮಾನಿಟೆರಿಯನ್ ಪ್ರಶಸ್ತಿ ಯನ್ನು 2005ರಲ್ಲಿ ಪಡೆದಳು. ಕಾಂಬೋಡಿಯಾದ ದೊರೆ ನಾರಡಾಮ್ ಸಿಹಾಮೊನಿ ಅವಳ ಪೋಷಣಾ ಕಾರ್ಯವನ್ನು ಗುರುತಿಸಿ ಕಾಂಬೋಡಿಯಾದ ನಾಗರೀಕತ್ವವನ್ನು ಕೊಡುವ ಮೂಲಕ ಅವಳನ್ನು ಆಗಸ್ಟ್ 12, 2005ರಲ್ಲಿ ಗೌರವಿಸಿದನು. ಬ್ಯಾಟಮ್‌ಬ್ಯಾಂಗ್ ನ ವಾಯುವ್ಯ ಭಾಗದಲ್ಲಿ ವನ್ಯಜೀವಿಗಳ ಅಭಯಾರಣ್ಯವನ್ನು ಸ್ಥಾಪಿಸಲು 5 ಮಿಲಿಯನ್ ಡಾಲರ್ ಹಣವನ್ನು ಕೊಡುವುದಾಗಿ ವಾಗ್ದಾನ ನೀಡಿದಳು ಮತ್ತು ಅಲ್ಲಿ ಆಸ್ತಿಯನ್ನು ಖರೀದಿಸಿದಳು. ಜೋಲೀ 2007ರಲ್ಲಿ ಕೌನ್ಸಿಲ್ ಆಫ್ ಫಾರಿನ್ ರಿಲೇಷನ್ಸ್‌ನ ಸದಸ್ಯಳಾದಳು. ಇಂಟರ್‌ನ್ಯಾಷನಲ್ ರೇಸ್ಕ್ಯೂ ಕಮಿಟಿಯಿಂದ ಫ್ರೀಡಂ ಪ್ರಶಸ್ತಿಯನ್ನು ಪಡೆದಳು.
ಜೋಲೀ ಮತ್ತು ಪಿಟ್ ಎಂದಿಗೂ ತಮ್ಮ ಸಂಬಂಧದ ಬಗ್ಗೆ ಸಾರ್ವಜನಿಕವಾಗಿ ಹೇಳಿಕೆಗಳನ್ನು ನೀಡುತ್ತಿರಲಿಲ್ಲ. ಆದರೆ ಅವರ ಮೇಲಿನ ಈ ಅಪವಾದ 2005ರ ಕೊನೆಯ ತನಕ ಮುಂದುವರೆಯಿತು. ಎನಿಸ್ಟನ್ ವಿಚ್ಚೇದನ ಪಡೆಯಲು ಅರ್ಜಿಸಲ್ಲಿಸಿದ ಒಂದು ತಿಂಗಳ ನಂತರ ಪಿಟ್, ಜೋಲೀ ಮತ್ತು ಅವಳ ಮಗ ಮ್ಯಾಡೋಕ್ಸ್ ಕೀನ್ಯಾದ ಸಮುದ್ರ ತೀರದಲ್ಲಿ ಓಡಾಡುತ್ತಿರುವ ದೃಶ್ಯಗಳನ್ನು ಏಪ್ರಿಲ್‌ನಲ್ಲಿ ಪ್ಯಾಪರಜ್ಜಿ ಪೋಟೋಗಳು ತೋರಿಸಿದವು. ಬೇಸಿಗೆ ಕಾಲದಲ್ಲಿ ಜೋಲೀ ಮತ್ತು ಪಿಟ್ ಮನರಂಜನಾ ಮಾಧ್ಯಮದಲ್ಲಿ ಇಬ್ಬರೂ ಜೋಡಿ ಎಂದು ಪರಿಗಣಿಸಿದಂತೆ "ಬ್ರಾಂಜೆಲಿನಾ" ಎಂಬ ಹೆಸರಿನ ಮೂಲಕ ಅವರನ್ನು ಕರೆಯಲಾರಂಭಿಸಿದವು. ತಾನು ಬ್ರ್ಯಾಡ್‌ ಪಿಟ್‌ನ ಮಗುವಿಗೆ ತಾಯಿಯಾಗುತ್ತಿರುವೆ ಮತ್ತು ತಾನು ಗರ್ಭಿಣಿಯಾಗಿರುವುದನ್ನು ದೃಢಪಡಿಸಿ, 2006ರ ಜನವರಿ 11ರಂದು, ಪೀಪಲ್‌ ಪತ್ರಿಕೆಗೆ ಹೇಳಿಕೆ ನೀಡಿದಳು. ಈ ಮೂಲಕ ಇವರಿಬ್ಬರ ಸಂಬಂಧವು ಮೊದಲ ಬಾರಿಗೆ ಸಾರ್ವಜನಿಕವಾಗಿ ಖಚಿತವಾಯಿತು.
2005ರ ಆರಂಭದಲ್ಲಿ ಬ್ರಾಡ್ ಪಿಟ್ ಮತ್ತು ಜೆನಿಫರ್ ಎನಿಸ್ಟನ್ ವಿಚ್ಚೇದನ ಪಡೆಯಲು ಜೋಲೀ ಕಾರಣಳು ಎಂಬ ಗುಲ್ಲು ಹಾಲಿವುಡ್‌ನಲ್ಲಿ ಹರಡಿತು. ಅವಳು ಮತ್ತು ಪಿಟ್ ಮಿಸ್ಟರ್ ಆ‍ಯ್‌೦ಡ್ ಮಿಸಸ್ ಸ್ಮಿತ್ ಚಿತ್ರೀಕರಣದ ಸಂದರ್ಭದಿಂದ ಪ್ರೀತಿಸಲು ಪ್ರಾರಂಭಿಸಿದರು ಎಂದು ಆರೋಪಿಸಲಾಗಿತ್ತು. ಆದರೆ ಈ ವಿಷಯವನ್ನು ಜೋಲೀ ಒಪ್ಪಿಕೊಳ್ಳುತ್ತಿರಲಿಲ್ಲ. ಚಿತ್ರೀಕರಣದ ಕೆಲವು ಸನ್ನಿವೇಶದಲ್ಲಿ ಅವನನ್ನು ಪ್ರೀತಿಸುತ್ತಿದ್ದೆ ಅಷ್ಟೆ ಎಂದು ಹೇಳುತ್ತಿದ್ದಳು. 2005ರಲ್ಲಿ ನಡೆದ ಒಂದು ಸಂದರ್ಶನದಲ್ಲಿ ಈ ವಿಷಯವಾಗಿ ಜೋಲೀ " ನನ್ನ ತಂದೆ, ನನ್ನ ತಾಯಿಗೆ ಮೋಸ ಮಾಡಿದಾಗ ಅದನ್ನು ನಾನು ಕ್ಷಮಿಸಿ ಬಿಡುವಂತಹ ಸಾಧಾರಣ ವಿಷಯವಲ್ಲ. ಮದುವೆಯಾದ ಪುರುಷನನ್ನು ನಾನು ಮೋಹಿಸಿದರೆ ಮರುದಿನ ನನ್ನ ಮುಖವನ್ನು ನಾನೇ ನೋಡಿಕೊಳ್ಳಲು ಸಾಧ್ಯವಿಲ್ಲ. ತನ್ನ ಹೆಂಡತಿಗೆ ಮೋಸ ಮಾಡುವಂತಹವನ ಆಕರ್ಷಣೆಗೆ ನಾನು ಒಳ ಪಡುವುದಿಲ್ಲ" ಎಂದು ವಿವರಣೆ ನೀಡಿದ್ದಳು.
ತಮ್ಮ ೧೪ನೇ ವಯಸ್ಸಿನಲ್ಲಿ, ಅವರು ನಟನಾ ತರಗತಿಗಳನ್ನು ತೊರೆದರು ಮತ್ತು ಅಂತ್ಯವಿಧಿ ನಿರ್ದೇಶಕರಾಗಬೇಕೆಂಬ ಕನಸನ್ನು ಕಂಡಿದ್ದರು. ಈ ಸಮಯದಲ್ಲಿ, ಅವರು ಕಪ್ಪು ಬಟ್ಟೆಯನ್ನು ಧರಿಸುತ್ತಿದ್ದರು, ಕೂದಲಿಗೆ ನೇರಳೆ ಬಣ್ಣ ಹಾಕಿಕೊಂಡು ತಮ್ಮ ಸಂಗಾತಿಯೊಂದಿಗೆ ಮೋಶಿಂಗ್‌ ನೃತ್ಯ ಮಾಡುತ್ತಾ ಅವರ ತಮ್ಮ ಜೀವನ ನಡೆಸುತ್ತಿದ್ದರು. ಎರಡು ವರ್ಷದ ನಂತರ, ಈ ಸಂಬಂಧವು ಅಂತ್ಯಗೊಂಡ ಮೇಲೆ ಅವರು ತನ್ನ ತಾಯಿಯ ಮನೆಯಿಂದ ಸ್ವಲ್ಪ ದೂರದಲ್ಲಿರುವ ಗ್ಯಾರೇಜ್‌ ಒಂದರ ಮೇಲುಭಾಗದ ಅಪಾರ್ಟ್‌ಮೆಂಟ್‌ ಒಂದನ್ನು ಬಾಡಿಗೆಗೆ ಪಡೆದರು. ಅವರು ಮತ್ತೆ ರಂಗಭೂಮಿ ಅಧ್ಯಯನಕ್ಕೆ ಹಿಂದಿರುಗಿದರು ಮತ್ತು ಹೈಸ್ಕೂಲ್‌ನಿಂದ ಪದವಿವರೆಗೆ ವ್ಯಾಸಂಗ ಪೂರೈಸಿದರು. ಇತ್ತೀಚೆಗೆ ಅವರು ಆ ಸಂದರ್ಭವನ್ನು ಅವಲೋಕಿಸಿಕೊಳ್ಳುತ್ತಾ, "ನಾನು ಮಾನಸಿಕವಾಗಿ ಈಗಲೂ ಕೂಡ ಟ್ಯಾಟೂ ಹಚ್ಚಿಕೊಂಡು ನಲಿದಾಡುವ ಮಗುವೇ ಆಗಿದ್ದೇನೆ ಮತ್ತು ಹೀಗೆಯೇ ಇರುತ್ತೇನೆ" ಎಂದು ಹೇಳುತ್ತಾರೆ.
೧೯೯೭ ರಲ್ಲಿ, ಜೋಲೀರವರು ರೋಮಾಂಚಕ ಪ್ಲೇಯಿಂಗ್‌ ಗಾಡ್‌ ನಲ್ಲಿ ಡೇವಿಡ್‌ ಡಚ್‍ವ್ನಿಯೊಂದಿಗೆ ನಟಿಸಿದರು. ಇದು ಲಾಸ್‌ ಎಂಜಲೀಸ್‌ನ ಭೂಗತಲೋಕದ ಕಥೆ. ಈ ಚಿತ್ರವನ್ನು ವಿಮರ್ಶಕರು ಮೆಚ್ಚಲಿಲ್ಲ, ಮತ್ತು ರಾಗರ್‌ ಎಬರ್ಟ್‌ "ಎಂಜೆಲಿನಾ ಜೋಲೀ ಸಾಮಾನ್ಯವಾಗಿ ಕಷ್ಟ ಮತ್ತು ಮೇಲೆ ಬೀಳುವಂತಹ ಈ ಪಾತ್ರದಲ್ಲಿ ಹುರುಪನ್ನು ಕಂಡುಕೊಂಡಿದ್ದಾರೆ; ಅವರು ಗೆಳತಿಯಾಗಿ ಚೆನ್ನಾಗಿ ಕಂಡಿದ್ದಾರೆ ಮತ್ತು ಅವರು ಆ ಪಾತ್ರವೇ ಆಗಲೂಬಹುದು" ಎಂದು ಟೀಕಿಸಿದ್ದಾರೆ. ಅವರು ಮತ್ತೆ ಕಿರುತೆರೆ ಚಿತ್ರ ಟ್ರೂ ವ್ಯೂಮೆನ್‌ ನಲ್ಲಿ ಕಾಣಿಸಿಕೊಂಡರು. ಇದು ಜೆನಿಸ್‌ ವುಡ್ಸ್‌ ವಿಂಡಲ್‌ನ ಪುಸ್ತಕದ ಆಧಾರದ ಮೇಲೆ ರಚಿತವಾದ ಐತಿಹಾಸಿಕ ಭಾವನಾತ್ಮಕ ನಾಟಕವಾಗಿದ್ದು, ಪಶ್ಚಿಮ ಅಮೇರಿಕಾದ ಪರಿಸರದ ಚಿತ್ರಣವನ್ನು ಹೊಂದಿದೆ. ಅದೇ ವರ್ಷ ಆಕೆ ರೋಲಿಂಗ್‌ ಸ್ಟೋನ್ಸ್‌ನ "ಎನಿಬಡಿ ಸೀನ್‌ ಮೈ ಬೇಬಿ?" ಎಂಬ ಮ್ಯೂಸಿಕ್‌ ವಿಡಿಯೋದಲ್ಲಿ ಕಾಣಿಸಿಕೊಂಡರು.